[{"text_idx": "#000000", "text": "Taith gerdded gylchol drwy stad hanesyddol Nannau ac ar hyd glan Llyn Cynwch"}, {"text_idx": "#000001", "text": "Mae gan yr ardal amrywiaeth wych o rinweddau. O gynefinoedd fel coetiroedd a dolydd i olygfeydd hudolus o gadwyni mynyddoedd Eryri. Bydd y llwybr yn mynd a\u0302 chi drwy ran o stad Nannau sy\u2019n dyddio\u2019n o\u0302l i\u2019r 12fed ganrif ac sy\u2019n llawn hanes diddorol."}, {"text_idx": "#000002", "text": "Daw\u2019r llwybr i ben ar lan Llyn Cynwch\u2014cronfa ddw\u0302r weithredol sy\u2019n darparu dw\u0302r i Ddolgellau."}, {"text_idx": "#000003", "text": "Mae\u2019r llwybr yn cynnig digonedd o olygfannau er mwyn gweld rhai o fynyddoedd mwyaf trawiadol Eryri. I\u2019r gogledd saif yr Wyddfa a\u2019r Moelwynion ac i\u2019r gorllewin saif y Rhinogydd. Mae Cader Idris, yr Aran a\u2019r Arenig i\u2019w gweld tua\u2019r de a\u2019r dwyrain."}, {"text_idx": "#000004", "text": "Er bod y llwybr yn sefyll ar 800 troedfedd uwch lefel y mo\u0302r, nid oes llawer o ddringo a disgyn ar hyd y llwybr. Gall fod yn opsiwn gwych ar gyfer gwibdaith anturus i\u2019r teulu."}, {"text_idx": "#000007", "text": "Nid yw\u2019r daith gerdded hon yn dilyn llwybr cyhoeddus. Mae caniata\u0302d wedi bod i\u2019r cyhoedd ddefnyddio\u2019r llwybr hwn ger stad Nannau ers 1890 ar y ddealltwriaeth eu bod yn cadw at y cod cefn gwlad, yn dilyn y llwybr a nodir ac yn defnyddio\u2019r fynedfa gywir. Cofiwch gadw cw\u0302n ar dennyn."}, {"text_idx": "#000010", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000012", "text": "Gweld ar What 3 Words"}, {"text_idx": "#000017", "text": "Mae gan Nannau hanes hynod ddiddorol o gymeriadau eiconig Cymreig. Adeiladwyd y ty\u0302 presennol, sydd bron i 750 troedfedd uwch lefel y mo\u0302r, yn 1796 ac roedd yn gartref i\u2019r teulu Vaughan, a oedd yn berchen ar y rhan fwyaf o dir yr ardal. Mae\u2019n dy\u0302 carreg trillawr o ddiwedd y 18fed ganrif a godwyd gyda blociau nadd o garreg lwyd tywyll leol. Nannau oedd y plas olaf i ymarfer yr hen draddodiad o noddi beirdd a thelynorion."}, {"text_idx": "#000020", "text": "Yn ystod yr helfa, mae Hywel yn gweld hydd. Mae\u2019n tynnu ei fwa gan symud yn sydyn i anelu i gyfeiriad Glyndw\u0302r. Fodd bynnag, gan adnabod ei gefnder fel cefnogwr Seisnig pybyr, roedd Glyndw\u0302r wedi paratoi o flaen llaw. Roedd ganddo fest o bost cadwyn o dan ei ddillad a gwnaeth saeth Hywel ddim cymaint a\u0302 thyllu croen Glyndw\u0302r."}]